शीर्षक: प्रधानमंत्री बनने की सनक नहीं: राहुल गांधी\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
राहुल गांधी ने लालकृष्ण आडवाणी की कड़ी आलोचना की

वाराणसी में एक संवाददाता सम्मेलन में राहुल गांधी ने कहा कि पिछले 22 वर्षों के दौरान उत्तर प्रदेश की कई सरकारों ने जनता को मूर्ख बनाया है.

राहुल गांधी ने भारतीय जनता पार्टी के वरिष्ठ नेता लालकृष्ण आडवाणी की कड़ी आलोचना की. उन्होंने कर्नाटक, उत्तराखंड, मध्य प्रदेश, छत्तीसगढ़ और पंजाब में भ्रष्टाचार का आरोप लगाते हुए आडवाणी को घेरा.

राहुल ने कहा कि करगिल युद्ध के दौरान हुए 'कॉफ़िन घोटाले' का भी हवाला दिया. पत्रकारों के सवालों के जवाब में कांग्रेस महासचिव ने कहा कि जब उन्होंने लोकपाल को संवैधानिक दर्जा देने का प्रस्ताव रखा था, तो विपक्ष ने इसकी हँसी उड़ाई थी. लेकिन ऐसा होगा.

सवाल

राहुल से प्रियंका गांधी के उस बयान पर भी सवाल पूछे गए, जिसमें उन्होंने ये कहा था कि राहुल गांधी प्रधानमंत्री बनने के योग्य है.

इस पर राहुल का कहना था, "मुझमें प्रधानमंत्री पद को लेकर कोई जुनून नहीं, लेकिन मुझमें उत्तर प्रदेश को लेकर जुनून है, जहाँ मैं लगातार चुनाव प्रचार कर रहा हूँ. भारत के सभी राजनेताओं में इस शीर्ष पद को लेकर सनक है, लेकिन ये राहुल गांधी का जुनून नहीं. मेरा जुनून कुछ और है."

कांग्रेस महासचिव ने कहा कि वे उत्तर प्रदेश की कार्यशैली में बदलाव लाना चाहते हैं. राहुल गांधी ने कहा कि काले झंडे, जूते और गोलियाँ उन्हें भटका नहीं सकते और वे किसी से नहीं डरते.

लालकृष्ण आडवाणी की यात्रा का जिक्र करते हुए उन्होंने कहा कि भाजपा नेता ने अपनी पार्टी शासित राज्यों में भ्रष्टाचार की अनदेखी की.